जिला परिषद सदस्यों को दी जाएं वित्तीय शक्तियां
मुख्यमंत्री से मुलाकात करते हुए पूर्व मंत्री ठाकुर सत्य प्रकाश उनके सहयोगी।
कुल्लू| हिमाचलप्रदेश में पंचायत प्रतिनिधियों को रही परेशानियों 14वें वित्त आयोग के कारण रुके पड़े विकास कार्यों को लेकर हिमाचल प्रदेश राज्य पंचायत परिषद का एक प्रतिनिधिमंडल प्रदेश के मुख्यमंत्री वीरभद्र सिंह से मिला। प्रतिनिधिमंडल में जहां राज्य पंचायत परिषद की अध्यक्ष प्रेमलता ठाकुर मौजूद रही वहीं, अखिल भारतीय पंचायत परिषद के कार्यकारी अध्यक्ष एवं पूर्व बागवानी मंत्री सत्य प्रकाश ठाकुर भी विशेष रूप से उपस्थित रहे। इस अवसर पर प्रतिनिधिमंडल की अध्यक्षता करते हुए सत्य प्रकाश ठाकुर ने मुख्यमंत्री वीरभद्र सिंह को अवगत करवाया कि 14वें वित्त आयोग में पंचायत समिति सदस्यों जिला परिषद सदस्यों को धन आबंटन से वंचित रखा गया है। उन्होंने मांग की कि इन सदस्यों को भी पंचायतों में धन आबंटन की शक्तियां दी जाएं। इसके अलावा उन्होंने मांग की कि पंचायत समिति सदस्यों को मोहर का प्रयोग करने एवं वित्तिय शक्तियां प्रदान की जाएं। उन्होंने कहा कि मनरेगा का धन समय पर प्राप्त नहीं हो रहा है उसे शीघ्र अति शीघ्र प्रदान किया जाए। इसके अलावा पंचायतीराज को सशक्त मजबूत करने हेतू पंचायत सेमिनार कार्यशाला, वार्ता, पंचायत प्रतिनिधियों को समय-समय पर प्रशिक्षण तथा शिविरों का प्रबंध किया जाए। उन्होंने मुख्यमंत्री को बताया कि परिषद शीघ्र ही राज्य स्तरीय सेमिनार करेगी।
hin_Deva hin_Deva hin_Deva